Cuneiform Tablet Kt k/k 108 (AMMK 1995 151f.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-dí-a-šùr a-na a-šur-i-dí DUMU a-šur-ni-šu iṣ-ba-at-ni-a-tí-ma um-ma i-dí-a-šùr-ma a-na a-šùr-i-dí-ma i-na bu-ru-uš-ḫa-dum i-na É a-bi₄-ni wa-áš-ba-ti ša-ru-qú a-na a-bi₄-a e-ru-bu-ma al-be-lí ù 2-šé-na is-tí-šu ki-ša-du-šu-nu na-ku-sú ù KÙ.BABBAR URUDU AN.NA TÚG.ḪI.A ša KÙ.BABBAR ma-du-ma šé-ṣú-ú a-ta i-na a-bi₄-a šál-ma-tí lu-qú-ut-kà ma-du-ma ša-lim-ma tù-šé-ṣi a-ta a-na ša ki-ma i-a-tí 3.5 GÚ AN.NA 75 ku-ta-ni 2 li-im 5 me-at URUDU ta-az-ku-ur lu-qú-tám ma-tám-ma ta-ak-tù-um gám-ra-am ag-mu-ur-ma ḫu-lu-qá-e áš-e-ma la-šu-ú a-na gám-ri-im ḫu-lu-qá-im ma-lá lu-qú-ut-kà iš-li-mu-ni a-na ba-ba-at KÙ.BABBAR-pì-ni lu ni-iṣ-ba-at KÙ.BABBAR dí-nam um-ma a-šùr-i-dí-ma i-lu a-bi₄-kà i-lu a-bi₄-a i-zi-zu-ma a-na-ku lu-qú-tum i-na É-ti-kà šál-ma-ku a-tí-ṣí ù ša ki-ma ku-a-tí i-na bu-ru-uš-ḫa-dum iṣ-bu-tù-ni-ma lu-qú-ut-kà az-ku-ur-šu-nu-tí ta-aḫ-sí-is-tum IGI ší-be na-dì i-nu-mì lu-qú-ut-kà šu-ma-bi₄-a ip-qí-da-ni šu-mì i-na-a iz-ku-ra-am ù šu-mì-a-bi₄-a-ma i-li-kà-ma lu-qú-tám áp-qí-sú-um um-ma i-dí-a-šùr-ma šu-ma-bi₄-a kà-i-nam a-na a-wa-tim a-ni-a-tim wa-bar-tum ša zi-mì-iš-ḫu-na i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI e-na-a-šùr DUMU a-šur-ták-lá-ku IGI sú-en₆-<gap>-<gap> DUMU a-mur-IŠTAR sà-ak-lí-a DUMU šu-IŠTAR tap-pá-i-ni